चिरां जिल्लानि जिल्ला बेंगिरिनि नब्लां आव जेनेरेल अबजारभार आरो ऐस्कफेनदेसार अबजारभारनि नुजाथिनायाव चिरां जिल्ला बेंगिरि एबा दानि जिल्ला बिसायख’थि अफिसार गौतम टालुगदार बिथांआ 31 नं सिदलि बियाबनि गासै बिजाथिफोर आरो चिरां जिल्लानि खौरांगिरिफोरखौ लानानै दिनै फैबाय थानाय आसाम बिधान सभा बिसायख’थिजों सोमोन्दो थानाय माखासे गोनांथार आयदाफोरनि सायाव गुवारै सावरायलायदों।बिजाथिफोरनि भतनि सावगारि फोसावनाय हाबाफारिखौबो बे सावरायलाइनायावनो चिरां जिल्लानि जिल्ला बेंगिरिआव फोसावना होयो। सावगारि हिसाबै मोननो हादों सन्दन ब्रह्म BPF दोलोनिफ्राय नांगोल,जयन्त बसुमतारी आ UPPL दोलोनि सावगारि मोननो हादों ट्रेकटर, जिसया समफ्रामारिया मोननो‌ हादों हिलिकबटार,रनजय कुमार ब्रह्म मोननो हादों थिर आरो सिमरिथि बसुमातरी सावगारि हिसाबै मोननो हादों रैमालि(आनार’स)।